**PROGRAM**

Drugi festival Ekologije i antifašizma u Subotici održava se 6. i 7. avgusta 2021. (petak i subotu).

Promovišemo ekološke principe kao i životni stil koji ima pozitivan uticaj na životnu sredinu i zdravlje ljudi. Ekologiju i borbu za zdravu životnu sredinu posmatramo kao borbu protiv kapitalističkih odnosa u društvu i ne odvajamo je od klasne borbe.

Promovišemo antifašizam kao univerzalnu humanističku vrednost i temelj društva zasnovanog na jednakosti, bratstvu i solidarnosti među ljudima.

Smatramo da susret ova dva koncepta i njihovo sprovođenje u praksi, zaštite životne sredine u odnosu na prirodu i antifašizma u odnosu na društvo može obezbediti održiv razvoj i jednakost i humane odnose u našim selima, gradovima i društvima, zato – EKOSLAVIJA!

Festival organizujemo i kako bi podržali samoorganizovane solidarne inicijative u našem gradu. Ove godine prihod od ulaznica usmeravamo za inicijativu Obrok solidarnosti, u okviru koje samoorganizovana grupa pod okriljem subotičkog ogranka organizacije Združena Akcija Krov nad glavom, kuva i distribuira tople obroke ugroženim ljudima na teritoriji grada Subotice. Do sada se kroz akciju skuvalo i podelilo preko 3000 toplih obroka. Svojim doprinosom želimo da pomognemo da akcija traje što duže.

ULAZNICE: u pretprodaji, prvi dan (petak, 6. avgust) 500 dinara, drugi dan (subota, 7. avgust) 600 dinara, komplet 1000 dinara.

Mogućnost kampovanja, korišćenje kampa: 800 dinara. Broj mesta u kampu ograničen, prijave na: kamp@ekoslavija.com

Prodajna mesta:

Subotica: Mini Jugoslavija, Otmara Majera 10, Cafe Dvorištance.

Novi Sad: Bar Crni Ovan

Sombor: Bar Dve krigle debele

Senta: Bar Zentropia

Bačka Topola: Izlog ideja

Organizatori: Ekoslavija, 4.Mini Jugoslavija

Pokrovitelj: Grad Subotica

Podrška: Štamparija Svitak Art Subotica, Prelom izdavaštvo Novi Sad, The Dvorištance Subotica.

PROGRAM PO DANIMA:

**06. Avgust (PETAK)**

**14H**

***Eko radionice za decu i mlade***

Interaktivne radionice za decu i mlade. Teme koje će se obrađivati su: Permakulturni organski uzgoj hrane, pravilno upravljanje otpadom – reciklaža i kompostiranje, ušteda energije u domaćinstvu, primena obnovljivih izvora energije.

**15H**

***Oslikavanje eko murala***

Subotički umetnici oslikavaju eko mural na prikladnoj površini u parku Mini Jugoslavija. Pridružite im se!

**16H**

***HEMP (r)Evolution***

Predavanje i radionica: Upotreba industrijske konoplje u građevinarstvu i drugim oblastima, upcycling i recycling. Ede Šinković, vajar poreklom iz Mileševa kod Bečeja, i eko aktivista nas vodi kroz ovu uzbudljivu priču u kojoj će se truditi da nam prikaže značaj koji gajenje i upotreba industrijske konoplje u raznim oblastima ima za životnu sredinu.

**17:30H**

***Projekcija dokumentarnog filma "Tok: Zbog ljubavi prema vodi" (Flow: For Love of Water, 2008)***

Nakon projekcije razgovaramo o privatizaciji vode, ekološkom aktivizmu i značaju zaštite prirodnih resursa. Razgovor vodi: Saša Perić, Samoobrazovni univerzitet Svetozar Marković Beograd.

Voda je osnov našeg života, svako živo biće na planeti zavisi od nje. Ovaj film nas suočava sa uznemirujućom realnošću činjenice da se neko igra sa našim osnovnim resursom, da velika pohlepa multinacionalnih korporacija preti da ugrozi egzistenciju milijardi ljudi i dovede u opasnost našu životnu sredinu. Istina je stvarno zabrinjavajuća i ne treba je gurati pod tepih, jer, kako se čini, planeta ostaje bez izvora vode, što imajući u vidu našu zavisnost od nje, nije dobra vest. I kao što kaže jedan od učesnika u filmu, "Ratovi se vode zbog nafte, ali sve to se može ponoviti i zbog vode". Ovaj film je značajan zato što poakzuje da je ipak moguće boriti se protiv interesa velikih korporacija i moćnika i da obični ljudi kada se organizuju i udruže mogu zaštiti ono bez čega život na planeti ne bi bio moguć. Film je dobitnik nagrade za najbolji dokumentarni film na festivalu u Vejlu, a na Sundance festivalu je nominovan za istu nagradu. Režija: Irena Salina. Trajanje: 83 min.

Trejler: [https://www.youtube.com/watch?v=EOaXu\_PlsQ8](https://www.youtube.com/watch?v=EOaXu_PlsQ8&fbclid=IwAR2oetAiKbbP1lairBxI-HJqlrKiMdaiQ5Ys-YQ-l4SYWK51o6XpCklTG0c)

**KONCERTI:**

**20H**

**Stroberiz**

Subotička kantaurorka Ana Marija Tumbas odnedavno nastupa pod imenom Stroberiz a na subotičkoj sceni aktivna je u više muzičkih projekata. Objavila je nekoliko EP izdanja i brojne singlove.

<https://www.youtube.com/watch?v=UDflCsp_i-0>

**21H**

**KurtaUtca**

Alternativna vojvođanska folk banda izdala je 3 EP-a do sada i predstaviće nam svoju eklektičnu mešavinu tradicionalne muzike i savremenog zvuka.

<https://www.youtube.com/watch?v=zi-a9yA1q2g>

**22H**

**Nemi pesnik**

Ovaj novosadski sastav oformljen je 2018. godine a prošle 2020. godine njihov singl “Koliko si luda” proglašen je hitom godine od strane Radija 202.

<https://www.youtube.com/watch?v=gMYFs85AhDo>

**23H**

**LEPŠA BRENA**

Lepša Brena je muzički duo osnovan od strane Atile Antal i Višnje Žugić. Kako kažu, bend su formirali kako bi spojili poglede, ideje, inspiracije i misli o arhitekturi sa indie electro pop muzikom, tako stvarajući novi muzički pravac... arhi-pop.

<https://www.youtube.com/watch?v=Bkd0pLZDkDg>

**00H**

**VIZELJ**

Nabrijano, besno, električno. Tri reči koje savršeno opisuju muziku i nastup ovog mladog beogradskog eksperimentalno alternativnog rok trojca koji je trenutno u procesu promovisanja svojih novih pesama.  
  
„Vizelj ima nešto što su imali i Šarlo Akrobata i rana Azra.” -Nikola Vranjković

<https://www.youtube.com/watch?v=42DcNWfEaWA>

**07. Avgust (SUBOTA)**

**12H**

***Kritična masa***

Biciklistička vožnja na relaciji Mini Jugoslavija – Palić – vožnja kroz zaštićena područja Selevenjske pustare – Mini Jugoslavija. Popularizacija bicikla kao održivog prevoznog sredstva.

**15H**

***Izložba radova underground umetnika***

U zatvorenom prostoru parka Mini Jugoslavija, svoje radove izlažu slobodni underground umetnici iz Subotice, Bačke Topole, Kikinde i Novog Sada, koji već dugo godina stvaraju i izražavaju svoj svet koji žive. Damir Pavić Septic (SU), Senka Kokić – Shadow art (SU), Kristina Rilak – Solidblackcore (BT), Luka Zerdav (KI), Bojana Jarošenko (NS). Borci za kreativni anarhizam smatraju da je – Sloboda bez mašte praznina dodajući da inspiraciju pronalaze u svetu u kojem živimo, nasilju koje doživljavaju i koje vide oko sebe.

**16H**

***Antifašizam juče danas sutra***

Debata o pojavnim formama fašizma danas, istorijatu ranijih formi i načinima suprotstavljanja i borbe. Učesnici: predstavnici antifašističkih organizacija i kolektiva iz Srbije i bivše Jugoslavije.

**17:30H**

***Predstavljanje zbornika “Ovo svakome može da se desi” Združene akcije Krov nad glavom.***

Zbornik tekstova „Ovo svakome može da se desi“ sa podnaslovom „Iskustvo borbe protiv prinudnih iseljenja“ predstavlja objedinjeno iskustvo građanki i građana koji su se angažovali u akcijama solidarnosti povodom prinudnih iseljenja.

Da li su ta izvršenja zapravo u skladu sa Zakonom? Zašto se nepravde prema običnim ljudima dešavaju i šta se može učiniti povodom toga jesu neka od pitanja na koje su pokušali da daju odgovore autorke i autori tekstova u ovom zborniku: Ana Krstić, Ivan Zlatić, Danilo Jovanović i Ivana Anđelković.

**KONCERTI:**

**20H**

**Kalo**

Žestoki hardcore-punk bend na sceni je aktivan duži niz godina i dolaze nam sa svojim beskompomisnim nastupom i furioznom svirkom.

<https://www.youtube.com/watch?v=x59jygUEeZE>

**21H**

**NAGÖN**

Nagon je glasan, prštav, varvarske horde iz mračnog srca Evrope.

Čist ulični R'n'R u svojoj sirovoj i neuglađenoj slavi, onakvoj kakva je uvek trebala da bude!

<https://www.youtube.com/watch?v=oP_11TxpUfY>

**22H**

**Neprijatelj prelazi zeku**

Bend je nastao 2012. godine, dolaze iz Novog Sada, a do sada su objavili četiri albuma melodičnog pank-rok zvuka.

<https://www.youtube.com/watch?v=XQ6g1AH-wd4>

**23:00H**

**Zbogom Brus Li**

Dobro poznati pankburaški sastav dolazi na *Ekoslaviju* u punom sastavu i spremni da naprave pravu feštu!

<https://www.youtube.com/watch?v=4eT3PN29Du4>

**00:30H**

**Samostalni referenti**

Beogradski turbo ska pank bend, iza sebe imaju dugogodišnji muzički staž i prava su festivalska atrakcija!

<https://www.youtube.com/watch?v=Mt-Lcd6BMpQ>